Ιλχανάτο

Το Ιλχανάτο (σημαίνει "μικρό χανάτο") ήταν ένα αποσπώμενο χανάτο από τη Μογγολική Αυτοκρατορία, το οποίο κυβερνήθηκε από το μογγολικό Οίκο των Χουλεγκού. Ιδρύθηκε τον 13ο αιώνα με έδρα την Περσία καθώς και τις γειτονικές περιοχές, όπως το σημερινό Αζερμπαϊτζάν, και τα κεντρικά και ανατολικά τμήματα της σημερινής Τουρκίας. Οι απαρχές του εδράζονται στις εκστρατείες του Τζένγκις Χαν στην Αυτοκρατορία των Χωρεσμίων στα 1219-1224, ενώ ιδρυτής του χανάτου ήταν ο εγγονός του, ο χάνος Χουλεγκού. Στην πλήρη του έκταση, το κράτος επεκτεινόταν σε περιοχές που περιελάμβαναν το μεγαλύτερο τμήμα του σημερινού Ιράν, Ιράκ, Τουρκμενιστάν, Αρμενίας, Αζερμπαϊτζάν, Γεωργίας, Τουρκίας, δυτικού Αφγανιστάν και νοτιοδυτικού Πακιστάν. Το Ιλχανάτο αρχικώς αγκάλιασε πολλές θρησκείες, αλλά ήταν ιδιαιτέρως ευνοϊκό στο Βουδισμό και το Χριστιανισμό. Μεταγενέστεροι ιλχανίδες ηγέτες, ξεκινώντας από τον Γαζάν το 1295, ενστερνίστηκαν το Ισλάμ.

Παραπομπές

Πρώην κράτη της Ασίας
Ιστορία του Ιράν
Ιλχανατο
Μογγολική Αυτοκρατορία